# Úradný vestník C 90A/17.

| | ISSN 1977-1037 |
| --- | --- |
| Úradný vestník
  Európskej únie | C 90A |
| | |
| Slovenské vydanie | Informácie a oznámenia | Ročník 6417. marca 2021 |

ISSN 1977-1037

Úradný vestník

Európskej únie

C 90A

Slovenské vydanie

Informácie a oznámenia

Ročník 6417. marca 2021

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2021/C 90 A/01 | Generálne riaditeľstvo pre regionálnu a mestskú politiku — Uverejnenie oznámenia o voľnom pracovnom mieste na pozíciu hlavného poradcu pre medzinárodné vzťahy (platová trieda AD 14) (článok 29 ods. 2 služobného poriadku) — COM/2021/10401 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2021/C 90 A/01

Generálne riaditeľstvo pre regionálnu a mestskú politiku — Uverejnenie oznámenia o voľnom pracovnom mieste na pozíciu hlavného poradcu pre medzinárodné vzťahy (platová trieda AD 14) (článok 29 ods. 2 služobného poriadku) — COM/2021/10401

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 17.3.2021 | SK | Úradný vestník Európskej únie | CA 90/1 |
| --- | --- | --- | --- |

17.3.2021

SK

Úradný vestník Európskej únie

CA 90/1

---

Generálne riaditeľstvo pre regionálnu a mestskú politiku

Uverejnenie oznámenia o voľnom pracovnom mieste na pozíciu hlavného poradcu pre medzinárodné vzťahy (platová trieda AD 14)

(článok 29 ods. 2 služobného poriadku)

COM/2021/10401

(2021/C 90 A/01)

Kto sme

Poslaním Generálneho riaditeľstva pre regionálnu a mestskú politiku (GR REGIO) je prispievať k budovaniu Európskej únie, v ktorej môžu ľudia vo všetkých našich regiónoch a mestách naplno využiť svoj potenciál. Naším cieľom je prispieť k trvalému zlepšeniu hospodárstva a kvality života všetkých občanov EÚ bez ohľadu na to, kde žijú, a to najmä prostredníctvom podpory ekologickej a digitálnej transformácie.

Generálne riaditeľstvo spravuje dva fondy politiky súdržnosti, a to Európsky fond regionálneho rozvoja (EFRR) a Kohézny fond. V programovom období 2014 – 2020 je na tieto dva fondy vyčlenený rozpočet vo výške 274 miliárd EUR. Generálne riaditeľstvo okrem toho spravuje Fond solidarity Európskej únie, ktorého maximálny ročný rozpočet je 1 miliarda EUR. Na programové obdobie 2021 – 2027 sa počíta s rozpočtom 260 miliárd EUR pre oba fondy (EFRR a Kohézny fond). Generálne riaditeľstvo bude okrem toho zodpovedné za nový Fond na spravodlivú transformáciu (19 miliárd EUR) a za pobrexitovú adaptačnú rezervu. Generálne riaditeľstvo má viac ako 700 zamestnancov.

Úlohou generálneho riaditeľstva je maximalizovať vplyv programov a projektov z hľadiska hospodárskej a sociálnej súdržnosti spolu s partnermi v členských štátoch (zdieľané riadenie). Cieľom generálneho riaditeľstva je využiť dostupné finančné prostriedky na implementáciu kvalitných programov a projektov v praxi.

Čo ponúkame

Hlavné úlohy hlavného poradcu pre medzinárodné vzťahy sú:

| — | vymedzenie medzinárodnej stratégie generálneho riaditeľstva, |
| --- | --- |

—

vymedzenie medzinárodnej stratégie generálneho riaditeľstva,

| — | zabezpečenie implementácie akcií, najmä prípravných akcií a pilotných projektov Európskeho parlamentu v oblasti medzinárodných záležitostí, |
| --- | --- |

—

zabezpečenie implementácie akcií, najmä prípravných akcií a pilotných projektov Európskeho parlamentu v oblasti medzinárodných záležitostí,

| — | zastupovanie generálneho riaditeľstva v politických dialógoch o regionálnych a mestských záležitostiach s tretími krajinami, ako aj pri rokovaniach o nových dohodách EÚ s tretími krajinami (kapitoly o regionálnej a/alebo mestskej politike) a v medziútvarových riadiacich skupinách zaoberajúcich sa medzinárodnými vzťahmi EÚ, |
| --- | --- |

—

zastupovanie generálneho riaditeľstva v politických dialógoch o regionálnych a mestských záležitostiach s tretími krajinami, ako aj pri rokovaniach o nových dohodách EÚ s tretími krajinami (kapitoly o regionálnej a/alebo mestskej politike) a v medziútvarových riadiacich skupinách zaoberajúcich sa medzinárodnými vzťahmi EÚ,

| — | zabezpečenie koordinácie s pridruženými útvarmi, najmä s Európskou službou pre vonkajšiu činnosť (ESVČ), Útvarom pre nástroje zahraničnej politiky (FPI), Generálnym riaditeľstvom pre medzinárodné partnerstvá (INTPA) a Generálnym riaditeľstvom pre európsku susedskú politiku a rokovania o rozšírení (NEAR), |
| --- | --- |

—

zabezpečenie koordinácie s pridruženými útvarmi, najmä s Európskou službou pre vonkajšiu činnosť (ESVČ), Útvarom pre nástroje zahraničnej politiky (FPI), Generálnym riaditeľstvom pre medzinárodné partnerstvá (INTPA) a Generálnym riaditeľstvom pre európsku susedskú politiku a rokovania o rozšírení (NEAR),

| — | dohľad nad činnosťami tímu pre medzinárodné vzťahy v GR REGIO a koordinácia tohto tímu. |
| --- | --- |

—

dohľad nad činnosťami tímu pre medzinárodné vzťahy v GR REGIO a koordinácia tohto tímu.

Povinnosti zahŕňajú aj pravidelné kontakty s ostatnými útvarmi Komisie, najmä s novým Generálnym riaditeľstvom pre podporu štrukturálnych reforiem (REFORM) v kontexte užšej spolupráce vzhľadom na to, že obe generálne riaditeľstvá patria pod komisárku zodpovednú za súdržnosť a reformy. Pravidelné stretnutia sa budú uskutočňovať aj s Generálnym riaditeľstvom pre ľudské zdroje a bezpečnosť (HR), Generálnym riaditeľstvom pre informatiku (DIGIT), Generálnym riaditeľstvom pre rozpočet (BUDG), Útvarom pre vnútorný audit (IAS), Generálnym riaditeľstvom pre komunikáciu (COMM), Generálnym riaditeľstvom pre zamestnanosť, sociálne záležitosti a začlenenie (EMPL), Generálnym riaditeľstvom pre námorné záležitosti a rybárstvo (MARE) a Generálnym riaditeľstvom pre poľnohospodárstvo a rozvoj vidieka (AGRI).

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a musí spĺňať tieto výberové kritériá:

a)   Poradenské schopnosti:

| — | schopnosť formulovať jasnú strategickú víziu funkcie hlavného poradcu, |
| --- | --- |

—

schopnosť formulovať jasnú strategickú víziu funkcie hlavného poradcu,

| — | silné analytické a koncepčné zručnosti, ako aj schopnosť zdravého politického úsudku a rozhodovania v spojení s preukázateľnou snahou prichádzať s novými myšlienkami a realizovať ich, |
| --- | --- |

—

silné analytické a koncepčné zručnosti, ako aj schopnosť zdravého politického úsudku a rozhodovania v spojení s preukázateľnou snahou prichádzať s novými myšlienkami a realizovať ich,

| — | veľmi dobré organizačné zručnosti vrátane schopnosti dohliadať na činnosti vysoko výkonných tímov a koordinovať ich, |
| --- | --- |

—

veľmi dobré organizačné zručnosti vrátane schopnosti dohliadať na činnosti vysoko výkonných tímov a koordinovať ich,

| — | schopnosť pracovať na rôznych úrovniach organizácie, |
| --- | --- |

—

schopnosť pracovať na rôznych úrovniach organizácie,

| — | schopnosť poskytovať strategické poradenstvo v politicky citlivých oblastiach. |
| --- | --- |

—

schopnosť poskytovať strategické poradenstvo v politicky citlivých oblastiach.

b)   Odborné zručnosti a skúsenosti:

| — | veľmi dobré chápanie regulačných aspektov politiky súdržnosti, |
| --- | --- |

—

veľmi dobré chápanie regulačných aspektov politiky súdržnosti,

| — | veľmi dobré chápanie medzinárodných vzťahov v kontexte politiky súdržnosti, |
| --- | --- |

—

veľmi dobré chápanie medzinárodných vzťahov v kontexte politiky súdržnosti,

| — | veľmi dobré chápanie a znalosť všeobecných politík a smerovania Komisie. |
| --- | --- |

—

veľmi dobré chápanie a znalosť všeobecných politík a smerovania Komisie.

c)   Osobnostné vlastnosti:

| — | silné vyjednávacie schopnosti, schopnosť účinne a efektívne diskutovať s ústrednými útvarmi Komisie, s externými zainteresovanými stranami a inštitúciami na vysokej úrovni, |
| --- | --- |

—

silné vyjednávacie schopnosti, schopnosť účinne a efektívne diskutovať s ústrednými útvarmi Komisie, s externými zainteresovanými stranami a inštitúciami na vysokej úrovni,

| — | vynikajúce prezentačné, komunikačné a interpersonálne zručnosti a schopnosť viesť účinnú komunikačnú stratégiu generálneho riaditeľstva. |
| --- | --- |

—

vynikajúce prezentačné, komunikačné a interpersonálne zručnosti a schopnosť viesť účinnú komunikačnú stratégiu generálneho riaditeľstva.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: uchádzači musia mať aspoň 15-ročnú postgraduálnu odbornú prax (1) na pozícii, na ktorej sa vyžaduje uvedené vzdelanie. Aspoň päť rokov uvedenej odbornej praxe musí byť v oblasti relevantnej pre toto pracovné miesto. |
| --- | --- |

—

Odborná prax: uchádzači musia mať aspoň 15-ročnú postgraduálnu odbornú prax (1) na pozícii, na ktorej sa vyžaduje uvedené vzdelanie. Aspoň päť rokov uvedenej odbornej praxe musí byť v oblasti relevantnej pre toto pracovné miesto.

| — | Poradenské skúsenosti: v rámci odbornej postgraduálnej praxe musia mať uchádzači aspoň päť rokov skúseností vo vysokej poradenskej funkcii (2). |
| --- | --- |

—

Poradenské skúsenosti: v rámci odbornej postgraduálnej praxe musia mať uchádzači aspoň päť rokov skúseností vo vysokej poradenskej funkcii (2).

| — | Jazykové znalosti: Uchádzači musia mať dôslednú znalosť jedného z úradných jazykov Európskej únie (3) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa môže pohovor, prípadne jeho časť uskutočniť v danom ďalšom jazyku. |
| --- | --- |

—

Jazykové znalosti: Uchádzači musia mať dôslednú znalosť jedného z úradných jazykov Európskej únie (3) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa môže pohovor, prípadne jeho časť uskutočniť v danom ďalšom jazyku.

| — | Veková hranica: uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)]. |
| --- | --- |

—

Veková hranica: uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)].

Výber a vymenovanie

Európska komisia vyberie a vymenuje hlavného poradcu pre medzinárodné vzťahy v súlade s postupmi, ktoré uplatňuje pri výbere zamestnancov a ich prijímaní do služobného pomeru [pozri: Document on Senior Officials Policy (5) (Dokument o politike týkajúcej sa riadiacich pracovníkov)].

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu kritérií účasti a identifikovaniu uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie. Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi na výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie hlavného poradcu.

Uchádzači, ktorých poradný výbor zaradí na užší zoznam, budú pozvaní na pohovor s členom Komisie zodpovedným za regionálnu a mestskú politiku.

Na základe týchto pohovorov Európska komisia prijme rozhodnutie o vymenovaní.

Vybraný uchádzač musí spĺňať všetky povinnosti, ktoré mu ukladajú právne predpisy týkajúce sa vojenskej služby, poskytovať požadované morálne záruky, pokiaľ ide o jeho predpoklady na plnenie zverených úloh a byť fyzicky schopný plniť svoje povinnosti.

Vybraný uchádzač by mal mať platný certifikát o bezpečnostnej previerke alebo by mal byť schopný ho získať od národného bezpečnostného orgánu svojej krajiny. Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba štátnym príslušníkom, a to v súlade s uplatniteľnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. (Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.)

Až do udelenia osobnej bezpečnostnej previerky zo strany príslušného členského štátu a do ukončenia postupu bezpečnostnej previerky s brífingom, ktorý podľa právnych predpisov vyžaduje riaditeľstvo Európskej komisie pre bezpečnosť, nebude mať uchádzač prístup k utajovaným informáciám EÚ so stupňom utajenia CONFIDENTIEL UE/EU CONFIDENTIAL alebo vyšším, ani sa nebude zúčastňovať na žiadnych zasadnutiach, na ktorých sa o týchto utajovaných informáciách EÚ bude rokovať.

Z praktických dôvodov a s cieľom ukončiť výberové konanie v záujme uchádzačov (ako aj inštitúcie) čo najrýchlejšie, sa výberové konanie uskutoční iba v anglickom a/alebo vo francúzskom jazyku (6).

Rovnosť príležitostí

Európska komisia sa v súlade s článkom 1d) služobného poriadku (7) snaží o dosiahnutie strategického cieľa rodovej rovnosti na všetkých úrovniach riadenia do konca svojho súčasného mandátu a uplatňuje politiku rovnakých príležitostí podporujúcu prihlášky, ktoré by mohli prispieť k väčšej rozmanitosti, rodovej rovnosti a celkovej geografickej vyváženosti.

Podmienky zamestnania

Plat a podmienky zamestnania sú stanovené v služobnom poriadku (8).

Úspešný uchádzač bude prijatý do pracovného pomeru ako úradník v platovej triede AD 14. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Brusel, kde sídli Generálne riaditeľstvo pre regionálnu a mestskú politiku.

Nezávislosť a vyhlásenie o záujmoch

Od riaditeľa sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax vo vysokej riadiacej funkcii, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K prihláške treba pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail:, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 21. apríl 2021 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dovolíme si zdôrazniť, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca jednotlivých výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto porôt je zakázaný. Všetky otázky sa musia adresovať sekretariátu príslušných porôt.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (9). Týka sa to najmä dôverného charakteru a bezpečnosti takýchto údajov.

---

(1)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na čiastočný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé obdobie sa môže započítať iba raz.

(2)  Uchádzači by mali v prípade všetkých rokov, počas ktorých nadobudli poradenské skúsenosti, uviesť vo svojom životopise tieto údaje: 1. názov a náplň zastávaných funkcií; 2. konkrétnu oblasť pôsobnosti spolu s informáciou o tom, ktorej úrovni v rámci danej organizácie bola funkcia priradená (počet úrovní, ktoré boli v hierarchickej štruktúre tejto riadiacej pozícii nadriadené a podriadené); 3. hierarchické vzťahy v prípade jednotlivých zastávaných funkcií.

(3)  http://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=EN

(4)  https://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=EN

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(6)  Výberové poroty zabezpečia, aby neboli zvýhodnení uchádzači, pre ktorých je jeden z týchto jazykov rodným jazykom.

(7)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK

(8)  https://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=EN

(9)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---